স্বপ্ন যাবে বাড়ি
স্বপ্ন যাবে বাড়ি হলো গ্রামীণফোনের প্রচারিত একটি টেলিভিশন বিজ্ঞাপন। ঈদ উপলক্ষে ঢাকায় বসবাসকারীদের গ্রামে ফেরা ও তাদের ঘরের প্রতি আবেগের বহিঃপ্রকাশ দেখানো হয়েছে এই বিজ্ঞাপনটিতে। একই শিরোনামে দুটি বিজ্ঞাপন তৈরি করা হয়। দুটি বিজ্ঞাপনের গানের কথা লিখেন রাসেল মাহমুদ ও সুর করেন হাবিব ওয়াহিদ। প্রথম বিজ্ঞাপনটির পরিচালক রম্য খান ও গায়ক ছিলেন মিলন মাহমুদ। পরের বিজ্ঞাপনটির গানের কণ্ঠ দেন মিঠুন চক্র। ২০১৭ সালে জি বাংলার জয়ী নামক ধারাবাহিক নাটকের ট্রেলারের গানের সুর স্বপ্ন যাবে বাড়ির দ্বিতীয় বিজ্ঞাপনের গানের সুর থেকে নকল করার অভিযোগ উঠে।